I op til fire timer måtte en hel del brønderslevboere undvære strømmen. Heldigvis på et mere mindre uheldigt tidspunkt.

Mandag aften hed det nul natfjernsyn eller sen aftenkaffe for en del borgere i Brønderslev og omegn. Her ramte et strømsvigt 523 husstande fra omkring 23.00 til mellem 02 og 03.00. - Folk er som regel gået i seng på det tidspunkt, så vi hørte ikke det store, siger presseansvarlig, Frederik Schmidt, fra netselskabet N1. Nedbruddet skyldtes en kabelfejl og havde ikke noget med snestormen at gøre, der ramte lige omkring samme tidsrum. - Vi havde en tekniker ude og reparere det, og alt er i orden igen, siger Frederik Schmidt. Han understreger, at strømafbrydelser i den skala hører til sjældenhederne.